标题：修理地球者
简介
旅日旧体诗人，专于旧体诗词创作。已婚。曾居日本千叶县十年。诗作偶见于《诗刊》、《东坡赤壁诗词》、《扬子江诗刊》、《芙蓉》等杂志。目前，已著有诗词集四部。每部收入一百首诗词。分别名为《登山望云》1999---2003年作品集、，《千叶忆雨》2003---2005年作品集、《溪流花开》2005--2008年作品集、《静安鸣蝉》2009-2012年作品集。
代表作
选自诗词集《登山望云》《澳门》
昆仑绝顶会当凌, 雪外迥观南海靑。
身举荆莲带月发，头垂牛女隔河惊。
少陵因蓟收湿袖，太白为江还尽瓶。
今见澳门归赤县，豆萁千顷恰盈盈。
《风雨秋深》
云连天地复清凉,秋雨秋风秋梦长。
头上灯低想窗烛,心中事琐念游章。
千山摇树壮比海,四岸飞涛寒似霜。
大雁胸怀本坦荡,不知何故到他乡。
《留学即事》
东京十步会一遇,海外炎黄多少孙?
伏案偷眠留学子,归家望月打工人。
思追唐宋书今事,诗载报刊依旧贫。
亲友关心若相问,良缘如梦了无痕。
《驿中人望驿外花》
风里读诗凝驻魂,飞花又值一年春.
花开仍属今春事,花落愁如去岁深.
《除夜》
连日梦吾乡,所期除夕忘.
我情潮水涨,鹄志玉门荒.
诗圣负才学,岱宗思稻粱.
今宵不可寐,往事涌如江.
《千叶歌》
寂寞异乡路,冬来忽雪飘.
春天已不远,只是故乡遥.
《小重山》
莫待无花寂寞看.
千秋羌笛怨,玉门寒.
美人犹是隔云端.
思欲绝,此曲欲何传?
古调自多弹,
今人虽不爱,也陶然.
忘非容易恨非难.
春山外,春水再无还.
《永遇乐》
建国五十周年感赋
梦绕神州,英雄曾为,抛首挥血.
燕子归来,前朝旧恨,尽被从头雪.
青山未改,斜阳几度,还照盛唐宫阙.
想当年,诗朋酒友,醉歌岸柳江月.
高楼大厦,不眠城市,天地移星换物.
五十春秋,桎风沐雨,奔马姿英发.
蓦然回首,狼烟如梦,更待金瓯补缺.
君知否,春风万里,天高海阔.选自诗词集《千叶忆雨》《千叶忆雨》
雨里诗怀久不开,可能因雨闷诗怀. 
雨平犹作雨时忆,万马奔从天上来.
《二月十四日》
春色无边异九天, 樱花古道美人颜. 
感余孤独浮云下, 思汝纷繁流水前.
《朝雾》
朝来惊见满城雾,雾未散时迷我途.
如此也堪称一景,高楼影没小城无.
《夜雪》
向来待雪费相思,春鸟秋虫笑我痴.
今夜年中最寒冷,雨成白蝶漫天飞.
《龙潭篇》
少年闻道龙潭险,从此未曾亲自临. 
早有冤魂石沉底,长无惧意客来新. 
清泉一束聊为瀑,老树千株称作林. 
那里深深通大海,这边四季只阴阴.
《东瀛春题》《其一》
春寒樱忽满柴门,石径悠然走客魂. 
闽地花林稀未现,瀛洲愁水密难分. 
独游空作相如赋,苦咏长怀商隐云. 
新恨旧情何处淡,漫天星象渐消痕.
《东瀛春题》《其二》
诗怀春暖共樱开,半夜他乡寂寞回. 
幸有纸间留此墨,恨无酒里遣吾哀. 
蟑螂侵室爱书否?蝴蝶寻芳好色哉. 
喷嚏[1]近来如电闪,飞尘一路落花来. 
注：喷嚏，指作者得的花粉症。春来就会眼痒，流鼻涕，连续打喷嚏。春过，自然痊愈。
《东瀛春题》《其三》
多情何奈夜深时,欲向佳人诉此痴. 
海角吾遥想天际,春林谁近对秋池? 
青蛙幽谷潭间影,素女古桥书里姿. 
曾在东南嗟失意,旅途何处不相思..
《游子》
游子出村狂卷尘,春朝青草立躬身. 
一生家国无穷意,万古英雄有志人. 
昨夜星稀思隐现,当时月独想升沉. 
被窝且梦寒冬忘,犹为前程难睡深. 
《留学日本已满三载.因题一律,聊以述怀》
又见秋风似旧识,白云明月如秋色. 
争求雁塔一朝名,谁念龙标千里谪? 
碧水悠长恨久流,青山重叠愁堆积. 
雨中灯下写诗人,今夕君知是何夕?
《蝉》
怜君作苦吟,犹似怨秋深. 
今又萧条了,人间第几春. 
《十二月二十七日微雪访葛饰吟社》
高谈竹林里,倒酒举还勤.
不管铁道上,电车来往频.
《孤狼篇》
夜梦森林里,我乃孤行狼. 
落叶如踏雪,流星如月光. 
一心觅新食,四顾响枯肠. 
前路有陷阱,猎者入林忙. 
如何能预晓,似乎正悠扬. 
忽然如瀑布,直落四面墙. 
高嗷无回应,内心无比慌. 
拼力往上跃,早已满身伤. 
风吹树枝下.枝多弹力强. 
不复南冠[1]客,依然游四方. 
注：[1]南冠客，指受困之孤狼。唐骆宾王诗有[西陆蝉声唱，南冠客思深]句。
《生死篇》
生有安乐生,死有安乐死.
生从何处来,死往何处逝?
父母造我身,能否造我魂?
学校学识字,讵可学弄文?
为诗平生意,作客少年志.
愁因渺前途,恨是离故里.
太白感月古,东坡望星稀.
明月不曾老,今又绕我飞.
大小李杜传,千秋无二白!
人生各有程,各有各字迹.
万古待我来,我来何为材?
唯恐百年后,名与身俱埋.
《莺啼序》
瀛洲有时寂寞,梦哉诗所寄.
雁飞雨,回首昆仑,万里生着寒气.
感流逝,曾经往事,人间不尽相思意.
度春秋,谁问归期,故乡心系. 
一片深情,笑我独旅,剩诗人壮志.
罢烟酒,唯借诗情,记平生一些事.
却兴深,无人解句,望天上,称云为泪.
义山归,千百年来,问谁曾继? 
谁调锦瑟,暗想瑶台,月间有点悔.
叹走马,转蓬无数,但为谋生,为米弯腰，夜深难寐.
流行劲曲,低吟高唱,天涯多少伤心客.
梦依稀,记得廖无己.
人生轨迹,流星欲往何方,牛女万古相对.
银河脉脉,我问源头,竟是冰雪地.
待尽化,千秋些许,浊水长流,信会清澄，海洋能记.
庞禽巨兽,今归何处,曾深埋.恐龙骨架,惜长鲸,先祖呼风力.
青天如我深情,不改秋冬,世间水碧.选自诗词集《溪流花开》《台湾》
台湾近在厦门东，犹隔烟波遥望中。
往返人迷紫荆雨，春秋谁慕白莲风？
江河到海会一统，日月行天曾几逢？
万里长城横塞北，至今早已不燃烽！
《浮云生日》
秋风生日又同时，独有浮云高复低。
隔夜冰成一夜水，当年事作百年思。
春晖无力仍怜草，朝露多情暂驻枝。
黄叶飞天忽微雨，深林回首却凝眉。
《年少为诗，秋山忠弥先生见我而思李贺，因有题》
庞眉巨鼻此诗人，疑是中唐李贺身。
诗使何曾是诗鬼，原于天上事诗神。
《溪流花开》
无边秋色在天涯，一路春风会到家。
莫向前程叹流水，溪流过处又开花。
《南普陀纪行之南普陀寺》
寺中曾老僧多少，今住寺中今世僧。
绕佛香应古时味，千秋山色只青青。
《东京有题寄赠周丽萍李德强新婚留》
独在东京思祝福，新人一对义乌间。
电车穿过城中雨，无数和房大海边。
《和诗东渡扶桑一小舟》
会乘东风西到秦，古城门外喜花新。
南来大雁临高塔，北望长城万里春。
《黄昏车到青森》
夕阳归海角，一路送吾行。
倚窗留恋处，天际晚霞生。
《白神山十二湖》
湖间五彩影，倾力映神山。
茶屋湖山外，抹茶融入泉。
《夫妻篇》
出门惊天晴,白云双双行。
昨悉国内事,族叔家中喜。
佳人在东莞,日夜电话里。
相思隔沧海,深情波涛起。
在家二十载,在日十春秋。
春风吹客梦,梦在何处楼?
静冈思东莞,东莞梦静冈。
相逢光阴短,相思岁月长。
客子回首处,身在万里天。
飞机谁曾想,佳人微笑颜。
从此许暂别,不许长相思。
人生多风雨,开伞共撑持。
世上谓夫妻,老病不相弃。
相知有今生,重逢会来世。
《樱花篇》
出门见樱花，樱花下人家。
前夜狂风起，斜雨大如沙。
驿前曾停留，望雨而止步。
夜深念归心，抱包还入雨。
至今疑风来，催尽樱花开。
花开日堪记，花落时难猜。
万花成一簇，万簇花如海。
今朝花初落，道边行人踩。
此时花满树，明日树唯叶。
叶不敌秋风，秋风里凋谢。
且惜今朝春，却思昨日君。
缘尽如花落，君去难再寻。
纷纷怅落花，悻悻独到家。
明日春风起，落花吹作沙。
《望远行-从东京往上海途中赋词一首赠蕾蕾》
红颜久待，光阴逝，苦恨归期长候。
浦江留照，市内同行，诗手携丹青手。
一样相思，分隔在沧波阔，朝暮海鸥飞走。
问人间，多少愁肥叹瘦。
非酒，非梦亦非往事，醉此景，雁飞成偶。
会祝福之，路长共往，风雨此生相守。
词笔曾搁时日，飞机舱内，又把词门轻叩。
屋内词神问，君归多久？选自诗词集《静安鸣蝉》《而立》
留学东瀛亦吟旅，当时意气上飞机。
常思诗寄神州去，每羡人辞日本归。
渐瘦秋风窗外树，更轻夜雨路边枝。
年将而立真应返，只是前程又转迷。
《郭葆生自北京往安哥拉遥有此寄》
手机总是忽然鸣，且按接听心却惊。
今夜秋风满上海，明朝游子独离京。
感君相告殷勤意，叹我送行焦虑情。
记取蓬门如访至，还应把酒到天明。
《二月二十五日与高中同学友谊陈敏训耀林晖聚于友谊家喝茶，后与训耀友谊林光饮于镇上酒楼》
毕业十年隔，相逢呼小名。
为夫为父辈，置宅置车龄。
话旧避甘苦，饮茶无浊清。
何时复重聚，了不可分明。
《西安往上海K558次列车上记梦》
列车穿过千山雪，一夜车厢上铺眠。
梦里企鹅来北极，白熊无数仰南天。
《题嵛山岛》
山云如浪下清溪，正是村原起雾时。
画外不知谁一叹，风吹东去复还西。
《静安鸣蝉》
莫道静安惟万楼，蝉鸣信在树枝头。
怜君长作城中客，不识青山绿水流。
《东京会高中同学凌宇向荣国华并聚于向荣家聊至零点归来有作》
异国会故友，人生逢此欢。
浮云行不定，游子意难安。
今夜聚一室，明朝隔万峦。
归来忽见月，天上照孤单。
《留学一百韵》
一纸入境证，教吾辞故乡。小溪龙眼底，古厝石榴厢。
落榜仍怀恨，务农应勉强。出门逢睥睨，闭室自彷徨。
抽屉多磁带，书桌乱纸张。玉融申护照，兴化置行装。
蛋面邻居送，钱财亲友帮。浦东同父至，海外共云翔。
借宿木屋陋，暂眠芦席香。校园如岛屿，驿站若边防。
和室怀石盛，神田宾馆庞。端盘叔引领，调酒我担当。
下课赶车急，上班迎客忙。渴唯喝冷水，食就坐空箱。
谋事苦游子，打工甘太郎。年龄或相近，国籍未同方。
服是能漂料，刀为不锈钢。厨房称料理，鸡块唤唐扬。
山姆输牛肉，扶桑产酒浆。客稀生意淡，运禁牧场狂。
漫舞岂柳絮，高囤非蔗糖。闽云难作雪，海雾不成霜。
初识春心跳，久看秋意荒。雨中消息杳，座后眼神僵。
带帽柔衣滑，垂肩香发长。一朝阑尾疾，千叶病人床。
护士脸红彻，肚皮毛剃光。毒龙难驯马，烈火易开汤。
法国收王气，巴西露剑芒。金杯笑满面，列岛泪盈眶。
出境将严格，回乡暂渺茫。食堂粘剪报，形势胜飞蝗。
动物泄完恨，商家丧尽良。贪吃真可笑，得病实荒唐。
与细菌鏖战，同天使救殇。诗多容易选，钱少简单镶。
游戏君元帅，诗词我凤凰。论坛新作示，网络实名藏。
独立租公寓，挥书贴矮墙。窗前嫌铁道，枕畔想潮浪。
蛇瘦草中速，鼠肥田里亡。捞鱼老伙伴，攀树小姑娘。
葛饰员十个，梨云诗一筐。闲来独造访，酒到各持觞。
秋老痴江户，今翁爱画廊。短歌虽易记，长咏更高亢。
俳句芭蕉圣，诗篇太白皇。青蛙忽入水，幽谷久回肠。
逐客辞白帝，灵猿临大江。诗人多坎坷，前路每颉颃。
枫叶城西落，情思枕上炀。咖啡非属我，蝴蝶可知庄？
雪白抚应冷，粉红闻有芳。雾中仙女会，灯下蛋糕尝。
秋后风霜劲，春来雨雪雱。多情一蚯蚓，薄幸两鸳鸯。
纤手软犹记，朱唇嫩不忘。青春怕平淡，明日愿辉煌。
领带系未正，衬衫穿不常。渔舟泊东渡，秋叶落西冈。
客子畏变故，旅途愁劻勷。榕城卷尘土，游子掩奚囊。
慈母声音弱，春晖颜色苍。心中千祷告，路上万悲伤。
或许意志盛，可能生命刚。普陀山久伫，鼓浪屿遥望。
僧佛寺中静，鱼龟池内遑。枯荷草边上，飞鹭水中央。
石立客留影，舰行兵握枪。云浮一时黯，波涌万年沧。
鲤国风流事，虹桥动漫墙。成田读春树，上海感沧桑。
卧室谈作画，厨房知煮姜。并肩对楼塔，携手到城隍。
黄浦星河落，青天月镜彰。海关常自过，空港已多航。
分隔浪千里，相思泪一汪。欧风高建筑，和式矮楼房。
沙县骨汤铺，兰州牛肉坊。西安待大雁，东海起骄阳。
陋室勤收拾，航班久打量。蛋糕名字刻，年历日期庆。
短发流行式，红裙时尚裳。迪斯尼列队，米老鼠依傍。
窗外停蜥蜴，家中遍蛈蝪。公园毒雾躲，异国感情创。
预约小野寺，已为大屋梁。暮朝犹恍惚，男女已明朗。
亲友来乡里，鱼虾离海洋。心情显激动，兴致倍高昂。
公主哭着诞，诗人忧以痒。高歌建城市，沉默作羔羊。
思我当奋发，愿君常健康。今朝深一吻，昨夜泪千行。
美梦常荏苒，汀洲多菰蒋。山中来魍魉，海上叫鸹鸧。
电话请病假，飞机奔母丧。厅中我涕泪，棺内母安详。
身化青山下，骨埋黄檗旁。明年春种日，田地插新秧。
《宴山亭·水浒》
船泊梁山，旗展立竿，聚义厅堂灯火。
为首宋江，右座军师，河北玉麒麟左。
黑脸旋风，敢持酒，长桌横卧。
谁唾，是浪子燕青，被林冲拖。
何顾晁盖遗言，暗求李师师，为招安佐。
陈桥驻马，远望开封，京城使来云可。
令下江南，征方腊，苏州城破。
名播，潮信至，僧盘腿坐。
《满江红·平安夜》
鹤发童颜，红袍着，雪绒红帽。
鹿车过，流星乱烁，带来欢笑。
窗外雪花连夜舞，屋中炉火通宵烤。
语孩儿，礼物拆看时，须明早。
惯漂泊，南北跑；
思往事，伤怀抱。
又平安夜里，一年将了。
灯树大街随处觅，童年圣诞何方找？
念故乡，数不尽青山，村庄小。